section_heading: Umjetnine ukradene tijekom Domovinskog rata
paragraph_text: Tijekom Domovinskog rata iz Hrvatske ukraden je veći broj umjetnina. Godine 2012. potpisan je završni protokol kojim se Srbija obvezala vratiti još 1065 umjetnina. Dosad je vraćeno 23 tisuće predmeta. U cijelom procesu tri su ključna mjesta - povrat blaga iz vukovarskoga muzeja, franjevačkog samostana te povrat blaga iz Jasenovca.<ref>http://dnevnik.hr/vijesti/hrvatska/srbija-ce-vratiti-hrvatskoj-1-065-umjetnina-ukradenih-u-ratu.html izjava predsjednika RH Ive Josipovića, ministrice kulture RH Andree Zlatar Violić i srbijanskog ministra kulture Predraga Markovića, Zagreb, 23.03.2012., (pristupljeno 16. listopada 2012.) U ernestinovačkoj Galeriji "Petra Smajića" restauriraju se drvene skulpture koje su potkraj 2004. godine vraćene iz Srbije i Crne Gore u sklopu suradnje državnih tijela dviju država. Prije Domovinskog rata u fundusu je bilo oko 600 umjetnina. Iz Erduta je vraćeno 40 skulptura, ali je po riječima Mate Tijardovića, predsjednika Likovne udruge "Petra Smajića" i jednog od osnivača kolonije u sklopu koje djeluje i Galerija "na žalost, tek 15 u dobru stanju, a ostale su nepovratno uništene".<ref>http://www.index.hr/vijesti/clanak/ernestinovo-restauriraju-se-skulpture-vracene-iz-sicg/250036.aspx Tijekom Domovinskog rata Crkva Presvetog Otkupitelja (Meštrovićev mauzolej) nalazila se na okupiranom području, služila je kao vojno uporište agresorima i pretrpjela je znatna oštećenja. Osim mehaničkih oštećenja reljefa, zidova i alabasternih ploča na prozorima, sav je pokretni inventar, uključujući brončane reljefe i najvrjednija ulazna vrata s brončanim portretima Meštrovićeve najuže obitelji, nestao, zemljište oko objekta je minirano, a šuma zapaljena i uništena. Do 1998. godine područje je razminirano, očišćen je okoliš te očišćeni i restaurirani uništeni dijelovi spomenika.<ref>http://www.mdc.hr/mestrovic/crkva-otavice/povijest-hr.htm (pristupljeno 16. listopada 2012.)<ref>http://www.facebook.com/notes/galerija-me%C5%A1trovi%C4%87-split/u-crkvi-presvetog-otkupitelja-postavljene-vratnice-sakristije/208531225840847 U Hrvatskoj je na privremeno okupiranim područjima ili onima zahvaćenim ratnim djelovanjima veći broj crkava srušen do temelja ili teško oštećen, a inventar i umjetnine su opljačkani, devastirani ili oštećeni.<ref>http://www.franjevci-split.hr/index.php?option=com_content&view=article&id=226&Itemid=5  (pristupljeno 16. listopada 2012.)